Lygiagretusis prievadas

Lygiagretusis prievadas arba lygiagrečioji jungtis – aparatinė sąsaja arba prievadas, per kurį duomenys tarp kompiuterio ir išorinių jo įtaisų persiunčiami lygiagrečiai, daugeliu laidų, skirtingai negu nuosekliuoju prievadu, kuriuo bitai siunčiami po vieną bitą kiekvienu laiko momentu.

Egzistuoja daug lygiagrečių prievadų tipų, tačiau šis terminas labiausiai siejamas su spausdintuvo prievadu arba Centronics prievadu, kuris buvo daugelyje asmeninių kompiuterių nuo 8-ojo dešimtmečio iki 2000-ųjų.

Šiuolaikiniuose asmeniniuose kompiuteriuose lygiagretųjį prievadą pakeitė USB jungtis.

 Šaltiniai 

Kategorija:Jungtys